Valge Lootos (seriaal)

"Valge Lootos" (originaalpealkirjaga "The White Lotus") on Ameerika Ühendriikide musta huumoriga vürtsitatud draamasari, mille idee autor on Mike White. See oli esimest korda eetris 2021. aasta 11. juulil HBO-s. Sari räägib väljamõeldud hotelliketi Valge Lootose hotelli töötajatest ja külalistest ühe nädala jooksul. Esimese hooaja tegevus toimus Hawaiil ning seal hooaeg ka filmiti. Teine hooaeg filmiti Sitsiilias ja kolmas hooaeg Tais.

"Valge Lootos" pidi algul olema lühisari, kuid 2021. aasta augustis teatati, et sarjale tuleb ka teine hooaeg. Sarja teine hooaeg oli eetris 2022. aasta 30. oktoobrist 11. detsembrini. Kolmas hooaeg, mis lükati edasi 2023. aasta Ameerika Stsenaristide Gildi streigi tõttu, oli eetris 2025. aasta 16. veebruarist 6. aprillini. Sarjale tuleb ka neljas hooaeg. Sari on vaadatav voogedastusteenuses HBO Max.

Kriitikud võtsid sarja hästi vastu tänu selle stsenaariumile, näitlemisele, huumorile ja tootmisele. Sari on pälvinud mitmeid auhindu, sealhulgas 15 Primetime Emmy auhinda ja kaks Kuldgloobust, mille hulgas on parima eksklusiiv-, antoloogiasarja või telefilmi auhind. Jennifer Coolidge on võitnud  sarja esimeses ja teises hooajas näitlemise eest mitmeid auhindu, seal hulgas kaks Primetime Emmy auhinda ja ühe Kuldgloobuse. Sarja režissöör White on võitnud kaks Emmy auhinda oma stsenaristi- ja režissööritöö eest.

 Sünopsis 
Iga hooaja tegevus toimub erinevas Valge Lootose hotelliketi hotellis ja igal hooajal on uued tegelased. Mõni tegelane siiski kordub. Iga hooaeg räägib loo Valge Lootose hotelli töötajatest ja külastajatest ühe nädala jooksul. Sarja sündmustikku mõjutavad nende erinevad psühhosotsiaalsed häired. Mida rohkem sarja tegevustik areneb, seda rohkem tuleb päevavalgele hotelli töötajate, nende jõukate külaliste ja idüllilise paiga tumedamaid pooli.

 Näitlejad ja tegelaskujud 
 1. hooaeg 
 Põhiosatäitjad 

 Murray Bartlett – Armond
 Connie Britton – Nicole Mossbacher
 Jennifer Coolidge – Tanya McQuoid
 Alexandra Daddario – Rachel Patton
 Fred Hechinger – Quinn Mossbacher
 Jake Lacy – Shane Patton
 Brittany O'Grady – Paula
 Natasha Rothwell – Belinda Lindsey
 Sydney Sweeney – Olivia Mossbacher
 Steve Zahn – Mark Mossbacher
 Molly Shannon – Kitty Patton

 Kõrvalosatäitjad 

 Lukas Gage – Dillon
 Kekoa Scott Kekumano – Kai
 Jon Gries – Greg Hunt
 Alec Merlino – Hutch

 Külalisnäitlejad 
 Jolene Purdy – Lani

 2. hooaeg 
 Põhiosatäitjad 
 F. Murray Abraham – Bert Di Grasso
 Jennifer Coolidge – Tanya McQuoid-Hunt
 Adam DiMarco – Albie Di Grasso
 Meghann Fahy – Daphne Sullivan
 Beatrice Grannò – Mia
 Jon Gries – Greg Hunt
 Tom Hollander – Quentin
 Sabrina Impacciatore – Valentina
 Michael Imperioli – Dominic Di Grasso
 Theo James – Cameron Sullivan
 Aubrey Plaza – Harper Spiller
 Haley Lu Richardson – Portia
 Will Sharpe – Ethan Spiller
 Simona Tabasco – Lucia Greco
 Leo Woodall – Jack

 Kõrvalosatäitjad 
 Federico Ferrante – Rocco
 Eleonora Romandini – Isabella
 Federico Scribani Rossi – Giuseppe
 Francesco Zecca – Matteo
 Paolo Camilli – Hugo
 Bruno Gouery – Didier
 Nicola Di Pinto – Tommas

 Külalisnäitlejad 
 Laura Dern – Abby Di Grasso hääl
 Angelina Keeley ja Kara Kay – hotelli külastajad

 3. hooaeg 
 Põhiosatäitjad 
 Leslie Bibb – Kate Bohr
 Carrie Coon – Laurie Duffy
 Walton Goggins – Rick Hatchett
 Sarah Catherine Hook – Piper Ratliff
 Jason Isaacs – Timothy Ratliff
 Lalisa Manobal – Mook
 Michelle Monaghan – Jaclyn Lemon
 Sam Nivola – Lochlan Ratliff
 Lek Patravadi – Sritala Hollinger
 Parker Posey – Victoria Ratliff
 Natasha Rothwell – Belinda Lindsey
 Patrick Schwarzenegger – Saxon Ratliff
 Tayme Thapthimthong – Gaitok
 Aimee Lou Wood – Chelsea
 Jon Gries – Gary / Greg Hunt
 Sam Rockwell – Frank
 Scott Glenn – Jim Hollinger

 Kõrvalosatäitjad 
 Nicholas Duvernay – Zion Lindsey
 Arnas Fedaravicius – Valentin
 Christian Friedel – Fabian
 Dom Hetrakul – Pornchai
 Julian Kostov – Alexei
 Yuri Kolokolnikov – Vlad
 Charlotte Le Bon – Chloe
 Morgana O'Reilly – Pam
 Shalini Peiris – Amrita
 Suthichai Yoon – Luang Por Teera

 Külalisnäitlejad 
 Ke Huy Quan – Kenny Nguyeni hääl
 Scott Galloway – Chucki hääl

 Jaod 

HooaegJagusidEsmaeeter1611. juuli 20212730. oktoober 20223816. veebruar 2025

 1. hooaeg (2021) 
Jrk üldineJrk hooajasPealkiriRežissöörStsenaristEsmaeeterUSA vaatajad (mln)11"Saabumine" ("Arrivals")Mike WhiteMike White11. juuli 20210,420https://programminginsider.com/sunday-ratings-game-3-of-the-nba-playoffs-leads-abc-to-easy-victory/22"Uus päev"
("New Day")Mike WhiteMike White18. juuli 20210,459https://programminginsider.com/sunday-ratings-the-cw-plungers-to-what-could-be-an-historical-low/33"Müstilised ahvid"
("Mysterious Monkeys")Mike WhiteMike White25. juuli 20210,478https://programminginsider.com/sunday-ratings-night-2-of-the-olympic-games-tokyo-2020-perks-up-on-nbc/44"Uuenemine"
("Recentering")Mike WhiteMike White1. august 20210,515https://web.archive.org/web/20210822155841/https://showbuzzdaily.com/articles/showbuzzdailys-top-150-sunday-cable-originals-network-finals-8-1-2021.html55"Lootose-sööjad"
("The Lotus-Eaters")Mike WhiteMike White8. august 20210,541https://web.archive.org/web/20210822155632/https://showbuzzdaily.com/articles/showbuzzdailys-top-150-sunday-cable-originals-network-finals-8-8-2021.html66"Lahkumine"
("Departures")Mike WhiteMike White15. august 20210,850https://programminginsider.com/sunday-ratings-modest-season-ending-numbers-for-love-island-on-cbs/

 2. hooaeg (2022) 
Jrk üldineJrk hooajasPealkiriRežissöörStsenaristEsmaeeterUSA vaatajad (mln)71"Ciao"Mike WhiteMike White30. oktoober 20220,460https://showbuzzdaily.com/articles/showbuzzdailys-sunday-10-30-2022-top-150-cable-originals-network-finals.html82"Itaalia unistus"
("Italian Dream")Mike WhiteMike White6. november 20220,42193"Pullelevandid"
("Bull Elephants")Mike WhiteMike White13. november 20220,474104"Liivakastis"
("In the Sandbox")Mike WhiteMike White20. november 20220,416115"See on armastus"
("That's Amore")Mike WhiteMike White27. november 20220,641126"Inimröövid"
("Abductions")Mike WhiteMike White4. detsember 20220,684137"Arrivederci"Mike WhiteMike White11. detsember 20220,854

 3. hooaeg (2025) 

Jrk üldineJrk hooajasPealkiriRežissöörStsenaristEsmaeeterUSA vaatajad (mln)141"Samad hinged, uued vormid"
("Same Spirits, New Forms")Mike WhiteMike White16. veebruar 20250,420152"Erihooldused"
("Special Treatments")Mike WhiteMike White23. veebruar 20250,687163"Unenägude tähendus"
("The Meaning of Dreams")Mike WhiteMike White2. märts 20250,507174"Peita või otsida"
("Hide or Seek")Mike WhiteMike White9. märts 20250,677185"Täiskuu pidu"
("Full-Moon Party")Mike WhiteMike White16. märts 20250,828196"Eitused"
("Denials")Mike WhiteMike White23. märts 20250,744207"Tapja instinktid"
("Killer Instincts")Mike WhiteMike White30. märts 20250,956218"Amor fati"Mike WhiteMike White6. aprill 20251,37

 Produktsioon 
Sarja tootmine sai alguse 2020. aasta koroonapiirangute ajal, kui HBO programmijuht Casey Bloys küsis Mike White'ilt, kas tal on ideid uue sarja jaoks, mida saaks filmida piirangute ajal kinnises keskkonnas.

Sarja kontseptsioon on osaliselt inspireeritud White'i varem kirjutatud stsenaariumist sarjale "The Tears of St. Patsy", kus Jennifer Coolidge oleks mänginud pettunud näitlejat, kes proovib jääda ellu ohtlikus maailmas. Seda sarja aga ei hakatud tootma.

Esimene probleem, millega White silmitsi seisis oli see, kus sari filmida. White ei tahtnud sarja filmida San Fernando oru stuudios, kus on filmitud tema varem kirjutatud sari "Enlightened", vaid ta soovis teha oma järgmise HBO sarja eksootilises kohas. Lõpuks otsustati, et sarja tegevustik hakkab igal hooajal toimuma erinevas asukohas ja erinevate osatäitjatega ning hooaegade vahel on väga vähe seost peale saate põhielementide, milleks on sotsiaalne satiir ja mõrvamüsteerium, mille tegevus toimub alati Valge Lootose kuurordis. Iga hooaeg on varasematest kardinaalselt erineva sündmustikuga. Hooaegade vahel puuduva seose kohta on White öelnud, et see on nagu tema unistuste projekt, sest ta võib iga hooaja lõpus kõik ära lõpetada ja siis järgmisel hooajal jälle uuesti alustada.

2020. aasta 19. oktoobril tellis HBO "Valge Lootose" sarja esimese, kuueosalise hooaja. Sarja idee autor, stsenarist ja režissöör on Mike White, kes on koos David Bernadi ja Nick Halliga ka tegevprodutsent. 2021. aasta 10. augustil teatas HBO sarja teise, seitsmeosalise hooaja ilmumisest. 

2022. aasta 18. novembril teatas HBO sarja kolmanda hooaja ilmumisest. Avalikustati, et sarja tegevustik toimub Tais. Kolmanda hooaja tootmist häiris Ameerika Stsenaristide Gildi 2023. aasta streik, mille tulemusel lükati sarja linastus 2025. aastasse. Alul pidi sellel hooajal olema ühel tegelasel mittebinaarne laps, keda oleks sarjas korra mainitud. Hiljem lõigati see stseen sarjast välja poliitilistel põhjustel, kuna 2024. aasta novembris valiti taas USA presidendiks Donald Trump. White selgitas hiljem, et igas jaos on palju kohti, mis lõpuks välja lõigati. Esialgu kirjutatud ja filmitud jagude pikkus oli ligikaudu tund ja 40 minutit. Ta pidi olema materjali suhtes jäik, loo tempot kiirendama ja vähendama jagude pikkust umbes 60 minutini.

Tais filmimise ajal andis White HBO esimehele ja tegevjuhile Bloysile ning Francesca Orsile teada kavatsusest teha ka neljas hooaeg.

22. jaanuaril 2025, enne kolmanda hooaja esmaeetrit, teatas HBO, et sarjale tuleb ka neljas hooaeg. Veebruaris ütles Orsi, et nad hakkavad neljanda hooaja tegevuspaika otsima, ning andis mõista, et see võib olla Euroopas.

 Näitlejate valimine 
Esimese hooaja osatäitjateks said Murray Bartlett, Connie Britton, Jennifer Coolidge, Alexandra Daddario, Fred Hechinger, Jake Lacy, Brittany O'Grady, Natasha Rothwell, Sydney Sweeney ja Steve Zahn. 30. oktoobril 2020 tehti teatavaks sarja kõrvalosatäitjad: Molly Shannon, Jon Gries, Jolene Purdy, Kekoa Kekumano ja Lukas Gage.

Pärast uue hooaja väljakuulutamist teatas HBO, et teisel hooajal keskendutakse peamiselt uutele tegelaskujudele teises Valge Lootose hotellis, kuigi Mike White ütles, et mõnd esimese hooaja tegelaskuju võib ka teises hooajas näha olla. 15. oktoobril 2021 teatati, et Coolidge teeb kaasa ka teises hooajas. 2022. aasta jaanuaris tehti teatavaks teise hooaja näitlejad: Michael Imperioli, Aubrey Plaza, F. Murray Abraham, Adam DiMarco, Tom Hollander ja Haley Lu Richardson. 2022. aasta veebruaris liitusid selle hooaja näitlejatega Theo James, Meghann Fahy, Will Sharpe ja Leo Woodall. 2022. aasta märtsis liitusid näitlejatega Beatrice Grannò, Sabrina Impacciatore ja Simona Tabasco.

Enne uut hooaega teatati, et kolmandas hooajas on uued osatäitjad ja selle tegevus toimub uues Valge Lootose hotellis. 2023. aasta aprillis kuulutati välja, et Rothwell täidab uuel hooajal taas Belinda rolli. 2024. aasta jaanuaris avalikustati, et uue hooaja osatäitjad on Leslie Bibb, Jason Isaacs, Michelle Monaghan, Parker Posey, Dom Hetrakul, Tayme Thapthimthong, Carrie Coon, Miloš Biković, Christian Friedel, Morgana O'Reilly, Lek Patravadi, Shalini Peiris, Walton Goggins, Sarah Catherine Hook, Sam Nivola, Patrick Schwarzenegger, Aimee Lou Wood, Francesca Corney, Nicholas Duvernay ja Arnas Fedaravičius. Kuna väidetavalt toetas Biković Venemaa sissetungi Ukrainasse, asendati ta Julian Kostoviga. 2024. aasta veebruaris valiti näitlejate hulka Scott Glenn ja Lalisa Manobal. 2024. aasta märtsis liitus näitlejatega Charlotte Le Bon, kes valiti uuel casting'ul Corney asemele.

 Filmimine 
Seriaal on peamiselt filmitud Four Seasons Hotels and Resortsi hotellides.

Esimese hooaja võtted algasid 2020. aasta oktoobris Hawaiil COVID-19 piirangute ajal. 2020. aasta 21. novembriks olid seriaali võtted Four Seasons Resorti Maui hotellis Waileas jõudnud poole peale ja edasi filmiti sarja detsembris Maui ümbruses.

Teine hooaeg on filmitud Itaalias Sitsiilias Taorminas Four Seasons San Domenico hotellis.

Olles filminud esimest hooaega väheste inimestega kinnises keskkonnas, ei hoidnud produtsendid teisel hooajal stsenaariumi piisavalt salajas. Liiga paljud inimesed võtteplatsil teadsid, et Coolidge'i tegelane Tanya saab hooaja lõpus surma. Kolmandal hooajal tehti seriaalile mitmeid võltsi lõpuga stsenaariume, mida võtteplatsil inimeste seas levitati, seega ainsad inimesed, kes tegelikku lõppu teadsid, olid nendes stseenides osalenud näitlejad.

Kolmas hooaeg filmiti Tais. Filmimine kestis 2024. aasta veebruarist sama aasta augustini ning see toimus peamiselt Four Seasons Resorti Samui hotellis, kuid ka teistes kohtades, nagu Bangkok ja Phuket.. See oli esimene hooaeg, mil Four Seasons reklaamis avalikult oma seotust seriaaliga, kuna Maui ja Sitsiilia kuurortide populaarsus oli peale esimest ja teist hooaega suurenenud ja broneeringuid oli rohkem.

 Muusika 
Tšiili-kanada helilooja Cristobal Tapia de Veer palgati seriaali esimesele hooajale muusikat looma. Tapia de Veer tegi teisel hooajal koostööd oma mänedžeri Kim Neundorfiga. Laulja Stephanie Osorio andis muusikale oma vokaali. Tapia de Veer naasis taas kolmandaks hooajaks, kuid teatas hiljem, et ei naase loominguliste erimeelsuste tõttu hilisemateks hooaegadeks.

 Eelarve 
Veebilehe Vulture andmetel jäid teise hooaja tootmiskulud alla 3 miljoni USA dollari episoodi kohta, sama oli ka esimesel hooajal. Itaalia, kus filmiti teist hooaega, pakub seal toimuvatele välismaa seriaalide võtetele kuni 40% maksusoodustust. Ajakirja The Hollywood Reporter andmetel oli kolmanda hooaja ühe episoodi tootmiskulu umbes 6–7 miljonit USA dollarit. 

 Linastumine 
Seriaali esmaeeter oli 2021. aasta 11. juulil HBO-s ja voogedastusteenuses HBO Maxis. Ühendkuningriigis ja Iiri Vabariigis esilinastus sari telekanalil Sky Atlantic 16. augustil 2021. Teine hooaeg esilinastus 30. oktoobril 2022. Kolmas hooaeg esilinastus 16. veebruaril 2025 ning selle episoodid tulid eetrisse üle nädala.

Esimene hooaeg ilmus DVD formaadis 13. septembril 2022.

 Tagasiside 

 1. hooaeg 
Filmiarvustuste veebilehel Rotten Tomatoes on 97 kriitiku arvustuse põhjal "Valge Lootose" esimese hooaja heakskiit 90% ja selle keskmine hinnang on 8,4/10. Veebisaidi kriitikute konsensus kõlab järgmiselt: "Kuigi seriaali tegelikud kavatsused võivad muutuda pisut häguseks, muudavad suurepärased vaated, käänuline draama ja täiuslikud näitlejad "Valge Lootose" veetlevaks, kuid vahel ebamugavaks vaatamiseks." Filmiarvustuste veebilehel Metacritic on esimese hooaja hinnang 39 kriitiku arvamuse põhjal 82 punkti 100-st.

 2. hooaeg 
Filmiarvustuste veebilehel Rotten Tomatoes on 123 kriitiku arvustuse põhjal "Valge Lootose" teise hooaja heakskiit 94% ja selle keskmine hinnang on 8,2/10. Veebisaidi kriitikute konsensus kõlab järgmiselt: ""Valge Lootos", mis vahetab troopilise atmosfääri euroopaliku vastu, keskendub nüüd peamiselt iha hävitavale mõjule." Metacriticu lehel on teise hooaja arvustus 40 kriitiku arvamuse põhjal 81 punkti 100-st.

 3. hooaeg 
Filmiarvustuste veebilehel Rotten Tomatoes on 181 kriitiku arvustuse põhjal "Valge Lootose" kolmanda hooaja heakskiit 86% ja selle keskmine hinnang on 7,7/10. Veebisaidi kriitikute konsensus kõlab järgmiselt: "See hooaeg on eelmistest tumedam ja lugu jutustatakse kannatlikumalt, kuid samal ajal raputab see vaatajat suurepäraste sündmustega. "Valge Lootose" kolmas hooaeg pakub vaimset puhkust." Metacriticu lehel on kolmanda hooaja arvustus 44 kriitiku arvamuse põhjal 77 punkti 100-st.

 Tunnustus 
Esimene hooaeg pälvis 74. Primetime Emmy auhinnagalal 11 nominatsiooni mini- või antoloogiasarjade kategoorias. See nomineeriti ka üheksale Primetime Creative Arts Emmy auhinnale kaheksas kategoorias, millest sari võitis viis. Sari võitis mõlemal auhinnagalal enim Emmysid, sealhulgas parima mini- või antoloogiasarja. Murray Bartlett võitis lühisarja või telefilmi parima meeskõrvalosatäitja auhinna. Jennifer Coolidge võitis lühisarja või telefilmi parima naiskõrvalosatäitja auhinna. Mike White võitis lühisarja või telefilmi parima režii ja lühisarja või telefilmi parima stsenaariumi auhinna. Nominatsioone said ka Connie Britton, Alexandra Daddario, Jake Lacy, Natasha Rothwell, Sydney Sweeney ja Steve Zahn.

Teine hooaeg pälvis 75. Primetime Emmy auhindade jagamisel 12 nominatsiooni viies kategoorias ja 11 nominatsiooni Primetime Creative Arts Emmy auhindadel 10 kategoorias, seekord draamasarjade kategoorias. Sari võitis Creative Arts Emmyl neli auhinda. Primetime Emmy auhinna võitis Jennifer Coolidge draamasarja parima naiskõrvalosa eest. Teiste nominatsioonide hulgas oli parim draamasari. Draamasarja parima meeskõrvalosatäitja nominendid olid F. Murray Abraham, Michael Imperioli, Theo James ja Will Sharpe. Draamasarja parima naiskõrvalosatäitja nominendid olid Meghann Fahy, Sabrina Impacciatore, Aubrey Plaza ja Simona Tabasco. Draamasarja parima režii ja draamasarja parima stsenaariumi nominent oli Mike White episoodi "Arrivederci" eest.

Sari kuulus 2021. ja 2022. aasta Ameerika Filmiinstituudi auhindade aasta parimate telesarjade nimekirja esikümnesse. Teiste nominatsioonide hulka kuuluvad kolm Critics' Choice 'i teleauhinda (võites kõik), viis Kuldgloobuse auhinda (võites kaks) ja People's Choice Award.

 Viited 

 Välislingid 

 Ametlik veebileht (inglise)


Kategooria:Telesarjad
Kategooria:Ameerika Ühendriikide telesarjad